Banorë të Nju Jorkut vazhdojnë të reagojnë rreth projektit të xhamisë
Mendimet janë të ndryshme por sipas një ankete të fundit, 53 përqind e njujorkasve e kundërshtojnë projektin
Në fillim të këtij muaji, një agjenci e qytetit të Nju Jorkut i hapi rrugën ndërtimit të një qendre komuniteti, e cila përfshin një dhomë lutjesh, shumë pranë kuotës zero. Presidenti Obama tha se si qytetar dhe si president beson se myslimanët kanë të drejtë të praktikojnë fenë e tyre si të gjithë njerëzit e tjerë në Amerikë. Dhe kjo, tha ai, përfshin të drejtën për të ndërtuar një objekt kulti në një pronë private në Manhatanin e poshtëm. Shumë nga familjet e atyre që u vranë më 11 shtator kanë organizuar një fushatë për të mos e lejuar ndërtimin e këtij objekti, duke e quajtur këtë një tradhëti ndaj kujtimit të atyre që humbën jetën. Fran Bonade është mes atyre që e kundërshtojnë projektin: thotë zonja Bonade. Mes atyre që e mbështesin projektin e xhamisë është Ansar Abdul Karim, banor i Nju Xhersit, i cili vjen çdo ditë në Manhatan për punë. Ai është mysliman dhe thotë se myslimanët nuk ishin thjesht ata që kryen sulmet por edhe viktima të tyre. Guvernatori i Nju Jorkut, Majkëll Blumberg e ka mbështetur me forcë ndërtimin e qendrës së komunitetit, ashtu si edhe shumë organizata fetare të qytetit. Por sipas një ankete të fundit, 53 përqind e njujorkasve e kundërshtojnë projektin.